Rich Kids on LSD

Rich Kids on LSD edo RKL, Kalifornian (Estatu Batuak) sortutako Hardcore taldea da.

Historia 

80ko hamarkadan, Santa Barbarako bost lagunek sortu zuten taldea. Hauek, Punk musika eta Skatean ibiltzea gogoko zuten. Taldea sortu eta San Frantziskora joan ziren, bertan punk eszena zabalagoa zegoelako. Bertan, etxe bat okupatu zuten eta horrela sortu zen RKL taldea.

80ko hamarkada osoan zehar eta 90ko hamarkada hasieran zehar formazio aldaketa ugari izan zituen taldeak. Denbora honetan, disko ugari atera zituzten. Lehenak (Nardcore, It´s a Beautiful Feeling, Keep Laughing), hardcore punk azkarrez eginiko kantuekin ostau zituzten. Baina denborarekin, eboluzio musikal sakon bat jaso zuten beraien kantuetan, abestiak asko sakonduz. Tarte honetan ere, Europatik biran ibiltzeko aukera eman zien. Bira hauetako batean, Berlingo hirian emandako bi kontzerturen zuzeneko emanaldiak, diska batean bildu zituzten (Double live in Berlin).

1990 eta 1992 urte artean, taldeak geldiune bat izan zuen. Jason Sears abeslariak taldea utzi zuen eta bere ordez, Anthony "Bomer" Manzullo hasi zen abesten, bateria lanak beste kide bati utziz. Bomer abeslari moduan, Reactivate diska kaleratu zuten 1993.urtean.

Hala ere, 1994ean, Jason Sears taldera itzuli zen egiten ari ziren Europar bira amaitzeko. Jasonen itzulerarekin batera, Riches to Rags, beraien estudioko azken lana kaleratu zuten. 1996. urtean, taldeak beste geldiune bat izan zuen, bertako partaideek beste talde batzuekin proiektu berriak zituzten eta. Baina urtebete beranduago eta formazio berriarekin, taldea zuzenekora itzuli zen.

2005eko Martxoaren 30ean, momentu horretan RKL-ko baterijolea zen Derrick Plourdek (Lagwagon, Bad Astronaut, Jaws...) bere buruaz beste egin zuen.

2005eko Abenduaren 12an, taldeko baterijole originala zen Richard Anthony Manzullo bere Summerlandeko (Kalifornia) etxean hilik aurkitu zuten. Heriotzaren arrazoia, bihotzeko bat izan zen. Bomer, urteak zeramatzan drogen aurkako borrokan.

2006ko Urtarrilaren 31ean, Jason Sears, Tijuanan (Mexiko) hil zen. Dexintoxikazio zentru batean zegoela hil zen. Jasonen heriotzarekin, RKL-ren etorkizuna hairean gelditu zen.

Azken urte hauetan, RKLren itzulerarekin espekulazio asko egin dira. Hasiera batean, RKLAOKE izeneko ikuskizun bat egingo zenaren zurrumurrua zabaldu zen. Bertan, taldeko kideek jotako abestiekin, karaoke bat egiteko aukera izango zen. Bertan ateratako dirua, Jason Searsen seme-alabentzat izango zen. Baina hau ez zen gauzatu.

Taldekideak

1982 - 1985 

 Jason Sears (†) - Ahotsa
 Alpo - Gitarra
 Chris Rest - Gitarra
 Vince Peppars - Bajua
 Anthony "Bomer" Manzullo (†) - Bateria

1985 - 1987 

 Jason Sears (†) - Ahotsa
 Barry Ward - Gitarra
 Chris Rest - Gitarra
 Vince Peppars - Bajua
 Anthony "Bomer" Manzullo (†) - Bateria

1987 - 1990 

 Jason Sears (†) - Ahotsa
 Barry Ward - Gitarra
 Chris Rest - Gitarra
 Joe Raposo - Bajua
 Anthony "Bomer" Manzullo (†) - Bateria

1992 - 1993 

 Anthony "Bomer" Manzullo (†) - Ahotsa
 Barry Ward - Gitarra
 Chris Rest - Gitarra
 Joe Raposo - Bajua
 Dave Raun - Bateria

1993 - 1996 

 Jason Sears (†) - Ahotsa
 Barry Ward - Gitarra
 Chris Rest - Gitarra
 Joe Raposo - Bajua
 Dave Raun - Bateria

1997 - 2006 

 Jason Sears (†) - Ahotsa
 Chris Flippin - Gitarra
 Chris Rest - Gitarra
 Anthony "Bomer" Manzullo (†) - Bajua
 Joe Raposo - Bajua
 Boz Rivera - Bateria
 Derrick Plourde (†) - Bateria

Kronologia

Diskografia

Diskak 

 Nardcore (Mystic Records, 1984) Bilduma.
 It's a Beautiful Feeling (Mystic Records, 1984) EP.
 Covers (Mystic Records, 1984) Bilduma.
 Keep Laughing (Mystic Records, 1985) EP.
 RocK 'n Roll Nightmare (Alchemy Records, 1987) LP.
 Double Live in Berlin (Destiny Records, 1989) LP bikoitza.
 Revenge is a Beautiful Feeling (Destiny Records, 1989) LP.
 Reactivate (Epitaph Records, 1993) LP.
 Riches to Rags (Epitaph Records, 1994) LP.
 Come on in, the water is fine (Malt Soda Records, 2010) CD.

Bideoak 

 Still Flailing After All These Beers (1997). VHS.

Kanpo Loturak

Kanpo estekak 

  RKL taldearen webgunea

Ameriketako Estatu Batuetako musika taldeak
1980ko hamarkadako musika taldeak
1990eko hamarkadako musika taldeak
2000ko hamarkadako musika taldeak
Hardcore musika taldeak
Punk musika taldeak